REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

GRADONAČELNIK

KLASA: 501-04/20-01/03

URBROJ: 2112-01-30-40-1-20-01

Delnice, 16. ožujka 2020. godine

Na temelju članka 48. Zakona o jedinicama lokalne i područne (regionalne) samouprave (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19), članka 4. stavak 2 Zakon o zaštiti pučanstva od zaraznih bolesti (NN 79/07, 113/08, 43/09, 130/17) i članka 60. Statuta Grada Delnica (“Službene novine Primorsko-goranske županije” 28/09, 41/09, 11/13 i 20/13-pročišćeni tekst, 6/15, 01/18, 03/18-pročišćeni tekst, 09/18), te sukladno zaključku Stožera civilne zaštite RH, donosim sljedeću

**PREPORUKU**

 1.Preporučuje se dućanima, ugostiteljskim objektima te drugim subjektima koji pružaju usluge i prodaju proizvode da prate upute nadležnih tijela te da sukladno tim uputama izvrše prilagodbe svog poslovanja, a s ciljem preventivnih mjera sprječavanja zaraze COVID-19 virusom.

2.Uprava Grada Delnica na potpunom je raspolaganju građanima, no preporučuje se građanima da svoje upite i poslove, koliko je to u najvećoj mjeri objektivno moguće, obavljaju putem sredstava daljinske komunikacije, kako bi se razina mogućnosti međusobne zaraze svela na najmanju moguću mjeru.

3.Preporučuje se svim udrugama, te sličnim organizacijama i pravnim osobama da privremeno obustave svoj rad, a u slučaju da to objektivno nije moguće, da svoj rad ograniče na način da se u najvećoj mogućoj mjeri umanji mogućnost međusobne zaraze ljudi COVID-19 virusom.

4.Preporučuje se ugostiteljskim objektima da ograniče svoje radno vrijeme najkasnije do 18,00 sati, uz punjenost prostora maksimalno do 50% smještajnih mogućnosti, uz poduzimanje pojačanih sanitetskih mjera za sve posjetitelje i osoblje

5.Preporučuje se nadležnim službama da građanima omoguće veći broj kontakt brojeva dežurnih epidemiologa i dr., radi pojačane mogućnosti informiranja.

6.Preporučuje se nadležnim službama da sukladno svojim ovlastima, a koje nemaju jedinice lokalne samouprave, informiraju fizičke i pravne osobe, kako i koje mjere poduzeti, sa svrhom sprječavanja zaraze COVID-19 virusom.

7.Preporučuje se Mjesnim odborima da se suzdrže od sazivanja zbora građana, odnosno javnih okupljanja građana.

8.Zaustaviti odvijanje svih sportskih aktivnosti (takmičenja/treninzi),ostalih rekreacijskih aktivnosti te kulturnih i ostalih društvenih aktivnosti.

9.Daje se preporuka da se sahrane pokojnika odvijaju u krugu obitelji.

10.Sve navedene preporuke vremenski traju do 14. travnja 2020. godine, a o naknadnom vremenskom razdoblju odlučit će se naknadno, ovisno o stanju stvari.

Gradonačelnik

Ivica Knežević, dipl.iur.

Dostaviti:

1.WEB stranica Grada Delnica

2.Sredstvima javnog priopćavanja

3.Oglasna ploča Grada Delnica